recursal/SuperWikiNEXT-32B huggingface dataset:
প্রাইমেট শহরবিহীন দেশগুলি
কোনও দেশের **সর্বপ্রধান নগরী** (ইংরেজি: Primate city, প্রাইমেট সিটি) বলতে এমন একটি নগরীকে বোঝায় যার আকার জনসংখ্যার বিচারে দেশটির দ্বিতীয় বৃহত্তম নগরীর দ্বিগুণেরও বেশি এবং অর্থনীতি, রাজনীতি, শিক্ষা, সংস্কৃতি, ইত্যাদি ক্ষেত্রে নগরীটি দেশের অন্য সব নগরের সাথে অনুপাতের তুলনায় অনেক বেশি প্রাধান্য বা আধিপত্য বিস্তার করে থাকে।

সর্বপ্রধান নগরীগুলি সাধারণত উপনিবেশবাদ-পরবর্তী যুগে গড়ে উঠেছে। ঔপনিবেশিক যুগে ইউরোপীয় সরকারগুলি সাধারণত তাদের সমস্ত রাজনৈতিক ও অর্থনৈতিক কর্মকাণ্ড একটিমাত্র আঞ্চলিক কেন্দ্র থেকে পরিচালনা করত। ফলে সেই সময়ে সামঞ্জস্যহীনভাবে একটিমাত্র কেন্দ্রীয় এলাকাতে পৌর অবকাঠামোগুলি নির্মিত হয়। বি-উপনিবেশীকরণের পরে অবকাঠামোগুলি ঐসব নগরীতে থেকে যায় এবং এগুলি সর্বপ্রধান নগরী হিসেবে আবির্ভূত হয়।

সর্বপ্রধান নগরীর সুবিধা হল এতে দেশের অর্থনৈতিক কর্মকাণ্ড পুঞ্জীভূত হয়। এতে পণ্য ও সেবার একটি বৃহৎ বাজারের সৃষ্টি হয়। জনসংখ্যা বেশি বলে উচ্চমানের পণ্য ও সেবার (যেমন শিক্ষা) চাহিদা থাকে। 
তথ্য ও ধারণার প্রবাহ অনেক বেশি থাকে। কেন্দ্রীভূত যোগাযোগ ও পরিবহন ব্যবস্থার সুবিধা পাওয়া যায়। এছাড়া আন্তর্জাতিক অঙ্গনেও সর্বপ্রধান নগরীটি প্রতিদ্বন্দ্বিতা করতে পারে ও বিদেশী বিনিয়োগ আকৃষ্ট করতে পারে।

সর্বপ্রধান নগরীর কিছু নেতিবাচক দিকও আছে। অসম বিনিয়োগের কারণে জাতীয় অর্থনৈতিক উন্নয়ন ব্যাহত হয়। সম্পদ ও ক্ষমতার বণ্টন অসম হয়। পরিবহন ব্যবস্থা সব অঞ্চলে সমান প্রবেশ্যতা দিতে পারে না। টেকসই পৌর উন্নয়ন সম্ভব হয় না। বস্তি ও পরিবেশগত সমস্যার সৃষ্টি হয়, যেগুলি সমাধানের জন্য জাতীয় অর্থনীতিতে চাপ পড়ে। সর্বপ্রধান নগরীতে কোনও বিপর্যয় ঘটলে সারা দেশে তার বিরূপ প্রভাব পড়ে। দেশের অন্যান্য অংশ থেকে মেধা, বিনিয়োগ ও শ্রম পাচার ঘটে।
**অজয় হোম** (২ মে, ১৯১৩ — ৩০ অক্টোবর, ১৯৯২) একজন বাঙালি পক্ষীবিদ, প্রকৃতিবিদ ও বিজ্ঞান লেখক।

প্রারম্ভিক জীবন
---------------

অজয় হোমের জন্ম ১৯১৩ সালে কলকাতায়। পিতার নাম গগন চন্দ্র হোম। দাদা অমল হোম রবীন্দ্রনাথের স্নেহধন্য ও ক্যালকাটা মিউনিসিপ্যাল গেজেটের সম্পাদক ছিলেন। অজয় ছোটো থেকেই পশু-পাখির প্রতি অনুরাগী ও কৌতূহলী ছিলেন তিনি। বিদ্যাসাগর কলেজ থেকে তিনি বিজ্ঞানে স্নাতক হন।

অবদান
-----

অজয় হোম সুদীর্ঘ চল্লিশ বছর ধরে পাখিদের নিয়ে গবেষণা করেছেন। আসাম, পশ্চিমবঙ্গ ও সুন্দরবন অঞ্চলের বন্যপ্রকৃতি ও পাখির ওপর চর্চ্চা করেছেন তিনি। শুধুমাত্র পাখি নয়, অরণ্যপ্রকৃতি ও স্থানীয় উপজাতি সম্প্রদায়ের জীবন ও সমাজ সম্পর্কে তাঁর দীর্ঘ গবেষণা ছিল। সিনেমাপত্রিকা *ছায়াপথ* ও বন্যপ্রাণী ও বনজ সম্পদের সংরক্ষণের প্রয়োজনীয়তা বোঝাতে সম্পূর্ণ নিজের উদ্যোগে প্রকাশ করতেন *প্রকৃতি জ্ঞান* নামে একটি পত্রিকা। তিনি বার্ডম্যান অফ বেঙ্গল নামে খ্যাত ছিলেন। বাংলা ভাষায় পাখিদের প্রজাতিগত শ্রেণী বিভাজন, চারিত্রিক বৈশিষ্ট্য তিনি বর্ণনা করেছেন তাঁর লেখায়। বাংলায় বিজ্ঞানসচেতনতা প্রসারে তাঁর অবদানের জন্য ১৯৮৭ সালে সায়েন্স এডুকেশন অফ বেঙ্গল তাঁকে বিশেষ সম্মানে ভূষিত করে। বঙ্গীয় সাহিত্য পরিষদ থেকে অজয় হোম পেয়েছেন অর্চনা পুরস্কার। এছাড়াও গায়ক কৃষ্ণচন্দ্র দে'র ভাই প্রভাস দে'র সঙ্গে শুরু করেছিলেন *একতারা* নামে একটি সঙ্গীতায়ন। আজকাল ও কিশোর জ্ঞান বিজ্ঞান পত্রিকায় নিয়মিত তাঁর লেখা প্রকাশিত হয়েছে। তাঁর ঘনিষ্ঠতা ছিল কালিদাস নাগ, প্রেমেন্দ্র মিত্র, লীলা মজুমদারের মতো দিকপাল সাহিত্যিকদের সাথে। রাশিবিজ্ঞানী প্রশান্তচন্দ্র মহলানবিশের অনুরোধে তিনি ইন্ডিয়ান স্ট্যাটিস্টিক্যাল ইন্সটিটিউটের লাইব্রেরির প্রধান লাইব্রেরিয়ানের পদে ১৯৭৩ সাল পর্যন্ত কাজ করেছেন। তাঁর বিখ্যাত গ্রন্থ বাংলার পাখি’র প্রচ্ছদ এঁকেছিলেন সত্যজিৎ রায়। *বাংলার পাখি* ও *চেনা অচেনা পাখি* এই দুটি গ্রন্থের জন্য অজয় হোমকে ১৯৯৬ সালে (মরণোত্তর)রবীন্দ্র পুরস্কারে ভূষিত করা হয়। তাঁর অন্য দুটি গ্রন্থ হল বিচিত্র জীব জন্তু ও মরণ ঘুম।

তথ্যসূত্র
---------

1. ↑  দাশগুপ্ত, যুধাজিত্‌। "চার দশক পেরিয়েও সুপারহিট - Anandabazar"। *anandabazar.com*। সংগ্রহের তারিখ ২০২০-০৭-১৭।
2. 1 2  "আনন্দবাজার পত্রিকা - কলকাতার আরও খবর"। *archives.anandabazar.com*। সংগ্রহের তারিখ ২০২০-০৭-১৭।
3. ↑  "Birth centenary of noted Ornithologist Ajoy Home observed"। *news.webindia123.com*। ২০২০-০৭-১৭ তারিখে মূল থেকে আর্কাইভ করা। সংগ্রহের তারিখ ২০২০-০৭-১৭।
4. ↑  Prohor। "পাখিদের অজানা জগৎ চিনতে শিখিয়েছিলেন প্রথম বাঙালি পক্ষীবিদ অজয় হোম - Prohor"। *পাখিদের অজানা জগৎ চিনতে শিখিয়েছিলেন প্রথম বাঙালি পক্ষীবিদ অজয় হোম - Prohor* (ইংরেজি ভাষায়)। সংগ্রহের তারিখ ২০২০-০৭-১৭।
ঝাঁঝরি হাতে বালিকা
**পিয়ের-ওগ্যুস্ত রনোয়ার** (ফরাসি: Pierre-Auguste Renoir; ২৫ ফেব্রুয়ারি ১৮৪১ – ৩ ডিসেম্বর ১৯১৯) ছিলেন অন্তর্মুদ্রাবাদী ঘরানার একজন প্রখ্যাত ফরাসি চিত্রশিল্পী এবং শিল্পে অন্তর্মু‌দ্রাবাদ আন্দোলনের অন্যতম পুরোধা। সৌন্দর্যবোধ এবং নারীর কামভাবাপন্ন শৈল্পিক প্রকাশের জন্য রনোয়ার বিশেষভাবে প্রশংসিত হয়েছেন।

রনোয়ারের পুত্রদের মধ্যে রয়েছেন অভিনেতা পিয়ের রনোয়ার (১৮৮৫-১৯৫২), চলচ্চিত্র নির্মাতা জঁ রনোয়ার (১৮৯৪-১৯৭৯) এবং সিরামিক শিল্পী ক্লদ রনোয়ার (১৯০১-১৯৬৯)।

জীবনী
=====

পিয়েরে-অগাস্ট রনোয়ার জন্মগ্রহণ করেন ১৮৪১ সালে, ফ্রান্সের উতো ভিয়েনের লিমোশ-এ। রেনোয়ারের বাবা লিওনার্দ রনোয়ার ছিলেন একজন দরিদ্র দর্জি। এজন্য ১৮৪৪ সালে জীবিকার সন্ধানে রনোয়ার-পরিবার প্যারিসে চলে যায়। তারা বসবাস করতেন প্যারিসের কেন্দ্রে, যেটি ছিল লুভ্‌র জাদুঘরের কাছাকাছি। যদিও অল্পবয়সী রনোয়ার চিত্রকলায় প্রকৃতিপ্রদত্তভাবেই ছিলেন অত্যন্ত পারদর্শী, তবে তিনি তারচেয়েও বেশি দক্ষ ছিলেন গায়ক হিসেবে। কিন্তু পরিবাের দারিদ্র্যের কারণে রনোয়ারকে গানের তালিম নেয়া বন্ধ করতে হয়েছিল। একটি চীনামাটির দোকানে শিক্ষানবিশ হিসাবে কাজ করার জন্য মাত্র ১৩ বছর বয়সে তাঁকে স্কুল ছেড়ে দিতে হয়েছিল।

পাদটীকা
-------

1. ↑  এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।



চিত্রকর্ম :সূর্যালোকে নগ্নমূর্তি
**জন ল্যাথাম** (জুন ২৭, ১৭৪০ - ফেব্রুয়ারি ৪, ১৮৩৭) একজন ইংরেজ চিকিৎসক, প্রকৃতিবিদ ও লেখক। ১৭৪০ সালে দক্ষিণ-পূর্ব লন্ডনের এলথ্যামে জন্মগ্রহণ করেন। সেখানকার শল্যচিকিৎসক জন ল্যাথামের (মৃত্যু, ১৭৮৮) জ্যেষ্ঠ পুত্র ছিলেন তিনি। তার মাতা ছিলেন ইয়র্কশায়ারের মেয়ে।

সংক্ষিপ্ত জীবনী
---------------

ল্যাথামকে বলা হয় অস্ট্রেলিয়ান পক্ষীবিজ্ঞানের জনক। অষ্টাদশ শতকের শেষ দুই দশকে অস্ট্রেলিয়া থেকে যে সমস্ত পাখির নমুনা ইংল্যান্ডে এসে পৌঁছেছিল, ল্যাথাম প্রায় সবগুলো বিশ্লেষণ করে দেখেন এবং তাদের অনেকগুলোর নামকরণ করেন। এমু, হলদেঝুঁটি কাকাতুয়া, লায়ারবার্ড, যুথ বাবুই, নীলটুনি, অস্ট্রেলিয়ার ছাতারে , হায়াসিন্থ ম্যাকাও ইত্যাদি বহু পাখির নামকরণ তারই অবদান। কেন্টের ডাটফোর্ডে তিনি চিকিৎসক হিসেবে কর্মজীবন শুরু করেন। সেখানে তিনি প্রথমবারের মত ডার্টফোর্ড ফুটকি শনাক্ত করেন। ১৭৯৬ সালে তিনি অবসর গ্রহণ করেন ও হ্যাম্পশায়ারে স্থায়ী হন। তার প্রধান সৃষ্টিকর্মের অন্যতম হচ্ছে *A General Synopsis of Birds* (১৭৮১–১৮০১) এবং *General History of Birds* (১৮২১–১৮২৮)।

পক্ষীবিদ্যা বিষয়ে ল্যাথামের প্রথম সৃষ্টি *A General Synopsis of Birds*-তে মোট ১০৬টি চিত্রের সন্নিবেশ ঘটিয়েছিলেন তিনি। সবগুলো চিত্রই ছিল তার আঁকা। বিভিন্ন সংগ্রহ ও জাদুঘর থেকে তিনি যে সমস্ত নতুন প্রজাতি শনাক্ত করেছিলেন, প্রায় তার সবগুলোই তিনি এ গ্রন্থে বর্ণনা করেন। জর্জ-লুই ল্যক্লের, কোঁত দ্য বুফোঁর মত তিনিও প্রজাতিসমূহের নামের উপর বেশি জোর দেন নি। পরবর্তীতে ল্যাথাম উপলব্ধি করেন যে শুধুমাত্র লিনিয়াসের দ্বিপদ নামকরণ পদ্ধতির ব্যবহার প্রজাতি তাকে নতুন বৈজ্ঞানিক নামকরণের সম্মান এনে দেবে। সেকারণে ১৭৯০ সালে তিনি *Index Ornithologicus* প্রকাশ করেন এবং তার পূর্বে বর্ণিত প্রজাতিসমূহের সঠিক বৈজ্ঞানিক নাম গ্রন্থটিতে উল্লেখ করেন। দুর্ভাগ্যবশত তার আগেই ইয়োহান ফ্রিডরিশ মালিন লিনিয়াসের *Systema Naturæ*র নিজস্ব সংস্করণ রচনা করেন এবং সেখানে ল্যাথাম বর্ণিত প্রজাতিসমূহের নামকরণ করে ফেলেন। সেজন্য সেসব প্রজাতির বৈজ্ঞানিক নামের ক্ষেত্রে মালিন প্রদত্ত নামগুলোই বেশি প্রাধান্য পায়।

তথ্যসূত্র
---------

1. ↑  Morgan George Watkins, "Latham, John (1740-1837)", Dictionary of National Biography, 1885-1900, Volume 32
2. ↑  Neville Wood, *The Naturalist: illustrative of the animal, vegetable, and mineral kingdoms, Volumes 4-5*, Publisher R. Groombridge, 1839. (page 26)

গ্রন্থপঞ্জি
-----------

* John Latham, *Index Ornithologicus, Sive Systema Ornithologiae: Complectens Avium Divisionem In Classes, Ordines, Genera, Species, Ipsarumque Varietates: Adjectis Synonymis, Locis, Dexdriptionibus, &c*, Volume 2, Publisher Leigh Et Sotheby, 1790. (At Google books)
* John Latham, *A general history of birds, Volume 1*, Publisher Jacob and Johnson, for the author, 1821. (At Google books)

বহিঃসংযোগ
---------

* View works by John Latham online at the Biodiversity Heritage Library.
***ফার্মার ইন দ্য স্কাই*** (ইংরেজি: *Farmer In The Sky*) হল মার্কিন লেখক রবার্ট এ. হাইনলাইন রচিত এবং ১৯৫০ সালে প্রকাশিত একটি কল্পবিজ্ঞান উপন্যাস। এই উপন্যাসটির বিষয়বস্তু বৃহস্পতির পৃথিবীকরণ প্রক্রিয়াধীন প্রাকৃতিক উপগ্রহ গ্যানিমিডে পরিবারের সঙ্গে গ্রহান্তরিত হওয়া এক কিশোরের গল্প। হাইনলাইনের জুভেনাইলস ধারাবাহিকের অন্তর্গত এই উপন্যাসটির একটি সংক্ষেপিত সংস্করণ ধারাবাহিক আকারে *বয়েজ’ লাইফ* পত্রিকায় (অগস্ট, সেপ্টেম্বর, অক্টোবর, নভেম্বর ১৯৫০) *স্যাটেলাইট স্কাউট* শিরোনামে প্রকাশিত হয়। ২০০১ সালে উপন্যাসটি একটি রেট্রো হিউগো পুরস্কার লাভ করে।

প্রধান চরিত্রের মাধ্যমে "দ্য গ্রিন হিলস অফ আর্থ" গানটির ও তার রচয়িতা রিসলিং-এর উল্লেখের কারণে কেউ কেউ এটিকে হাইনলাইনের *ফিউচার হিস্ট্রি* ধারাবাহিকের অংশ মনে করেন।

তথ্যসূত্র
---------

1. ↑  "1951 Retro Hugo Awards"। *Awardswinners.com*।

বহিঃসংযোগ
---------

* *Farmer in the Sky* - *ইন্টারনেট স্পেকুলেটিভ ফিকশন ডেটাবেজ*-এ প্রকাশনার ইতিহাস
* ইন্টারনেট আর্কাইভের ওপেন লাইব্রেরীতে ফার্মার ইন দ্য স্কাই(ইংরেজি)
* *Satellite Scout* parts one, two, three, and four on Google Books

টেমপ্লেট:Heinlein (books)
টেমপ্লেট:Retro Hugo Award Best Novel
**ডেভিড এডিসন বার্নার্ড** (ইংরেজি: David Bernard; জন্ম: ১৯ জুলাই, ১৯৮১) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন **ডেভিড বার্নার্ড**।

প্রথম-শ্রেণীর ক্রিকেট
---------------------

২০০০-০১ মৌসুম থেকে ২০১৬ সাল পর্যন্ত ডেভিড বার্নার্ডের প্রথম-শ্রেণীর খেলোয়াড়ী জীবন চলমান ছিল। ওয়েস্ট ইন্ডিজ বি-দলের পক্ষে বেশ সুন্দর অল-রাউন্ড ক্রীড়াশৈলী প্রদর্শন করেন। এরপর তাকে ২০০২-০৩ মৌসুম থেকে জ্যামাইকার পক্ষে খেলার সুযোগ দেয়া হয়। ক্যারিব বিয়ার সিরিজে ৪৫.৯১ গড়ে ৫৫১ রান সংগ্রহসহ ২৬ উইকেট লাভে সক্ষমতা দেখিয়েছিলেন।

দীর্ঘাকায়, দর্শনীয় ব্যাটিংয়ের অধিকারী ডেভিড বার্নার্ড ৯১ রানের প্রথমবারের মতো প্রথম-শ্রেণীর ক্রিকেটে অর্ধ-শতরানের ইনিংস খেলেন। একটি ছক্কা ও ১৩টি চার নিয়ে গঠিত ঐ ইনিংসটি অভিজ্ঞ বোলিং আক্রমণে পরিচালিত লিওয়ার্ড আইল্যান্ডসের বিপক্ষে করেছিলেন। ২৩ গড়ে প্রথম-শ্রেণীর উইকেট পান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট, বিশটি একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন ডেভিড বার্নার্ড। ১৯ এপ্রিল, ২০০৩ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৭ জুলাই, ২০০৯ তারিখে সেন্ট জর্জেসে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।

২০০৩ সালে অস্ট্রেলিয়ার বিপক্ষে টেস্ট খেলার জন্যে তাকে আমন্ত্রণ জানানো হয়। কিন্তু, এক টেস্ট পরই তাকে দল থেকে বাদ দেয়া হয়। ঐ বছর তিনি চারটি ওডিআইয়ে অংশ নেয়ার সুযোগ পান। এরপর তিনি ঘরোয়া ক্রিকেটে ফিরে যান। ২০০৮-০৯ মৌসুমে ঘরোয়া ক্রিকেটে দূর্দান্ত খেলেন। এ সুবাদে তাকে পুনরায় দলে ফিরিয়ে আনা হয়। ইংল্যান্ড গমনের পর নিজ দেশে সফরকারী ভারতের বিপক্ষে চারটি ওডিআইয়ে অংশ নেন।

এরপর, জুলাই, ২০০৯ সালে অপ্রত্যাশিত ঘটনার কারণে পুনরায় টেস্ট খেলার জন্যে দলে নিয়ে আসা হয়। সেন্ট ভিনসেন্টে বাংলাদেশের বিপক্ষে সিরিজের প্রথম টেস্টের পূর্বদিন তাকে দলে নেয়া হয়। দূর্বলতর ওয়েস্ট ইন্ডিজ দলের পক্ষে নিজস্ব দ্বিতীয় টেস্টে অংশ নেন। ১৭ ও ৬৯ রান সংগ্রহ করেছিলেন তিনি। মূল দলটি বোর্ডের সাথে আর্থিক মতানৈক্যের কারণে খেলায় অংশগ্রহণ করা থেকে বিরত থাকে। ফলশ্রুতিতে, ডব্লিউআইসিবি বিকল্প দল গঠন করে ও ডেভিড বার্নার্ডকে দলে রাখেন। ঐ সিরিজে তিনি ওয়েস্ট ইন্ডিজের শীর্ষস্থানীয় রান সংগ্রাহক ছিলেন। তিনটি অর্ধ-শতরানের ইনিংস খেলেছিলেন তিনি।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ১৮ সেপ্টেম্বর ২০২০।
3. ↑  "West Indies – Test Bowling Averages"। ESPNCricinfo। সংগ্রহের তারিখ ১৮ সেপ্টেম্বর ২০২০।

আরও দেখুন
---------

* কার্লটন বাউ
* এলকুমেদো উইলেট
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ২০০৯ বাংলাদেশ ক্রিকেট দলের ওয়েস্ট ইন্ডিজ সফর
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেভিড বার্নার্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড বার্নার্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**কায়েতানো সাপোরিতি** (স্পেনীয়: Cayetano Saporiti, স্পেনীয় উচ্চারণ: [kˌajetˈano sˌapoɾˈiti]; ১৪ জানুয়ারি ১৮৮৭ – ৩০ নভেম্বর ১৯৫৯) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় মোন্তেভিদেও ওয়ান্ডারার্স এবং উরুগুয়ে জাতীয় দলের হয়ে গোলরক্ষক হিসেবে খেলেছিলেন।

সাপোরিতি ১৯০৫ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৯ সাল পর্যন্ত তিনি সর্বমোট ৫৬ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

সাপোরিতি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

কায়েতানো সাপোরিতি ১৮৮৭ সালের ১৪ই জানুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৯ সালের ৩০শে নভেম্বর তারিখে, উরুগুয়ের মোন্তেভিদেওতে ৭২ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯০৫ | ১ | ০ |
| ১৯০৬ | ২ | ০ |
| ১৯০৮ | ৩ | ০ |
| ১৯০৯ | ২ | ০ |
| ১৯১০ | ৪ | ০ |
| ১৯১১ | ৫ | ০ |
| ১৯১২ | ৬ | ০ |
| ১৯১৩ | ৮ | ০ |
| ১৯১৪ | ২ | ০ |
| ১৯১৫ | ৩ | ০ |
| ১৯১৬ | ৬ | ০ |
| ১৯১৭ | ৫ | ০ |
| ১৯১৮ | ৬ | ০ |
| ১৯১৯ | ৩ | ০ |
| সর্বমোট | ৫৬ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে {{ট্রান্সফারমার্কেট খেলোয়াড়}} আইডি অনুপস্থিত এবং উইকিউপাত্তে নেই।
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে কায়েতানো সাপোরিতি (ইংরেজি) উইকিউপাত্তে এটি সম্পাদনা করুন
**এভারটন হিউ ম্যাটিস** (ইংরেজি: Everton Mattis; জন্ম: ১১ এপ্রিল, ১৯৫৭) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **এভারটন ম্যাটিস**।

খেলোয়াড়ী জীবন
---------------

১৯৭৬-৭৭ মৌসুম থেকে ১৯৮৩-৮৪ মৌসুম পর্যন্ত এভারটন ম্যাটিসের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান হিসেবে এভারটন ম্যাটিস খেলতেন।

সমগ্র খেলোয়াড়ী জীবনে চারটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন এভারটন ম্যাটিস। সবগুলো আন্তর্জাতিক খেলাই ইংল্যান্ডের বিপক্ষে খেলেছিলেন তিনি। ১৩ ফেব্রুয়ারি, ১৯৮১ তারিখে পোর্ট অব স্পেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ এপ্রিল, ১৯৮১ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।

১৯৮০-৮১ মৌসুমে ইংল্যান্ড দল ওয়েস্ট ইন্ডিজ গমনে আসে। অভিষেকেই শূন্য রানের সন্ধান পান। এর পরপরই খেলায় ছন্দ ফিরে আসে তার। চার টেস্ট নিয়ে গড়া সিরিজে ২৯.০০ গড়ে ১৪৫ রান তুলতে সক্ষম হয়েছিলেন। টেস্টে অভিষেকের পূর্বে নিজস্ব প্রথম ওডিআইয়ে অংশ নেন। ৪ ফেব্রুয়ারি, ১৯৮১ তারিখে সেন্ট ভিনসেন্টের কিংসটাউনে অনুষ্ঠিত খেলায় সফরকারীদের বিপক্ষে ৬২ রানের দূর্দান্ত ইনিংস খেলেন। একই খেলায় ওয়েস্ট ইন্ডিজের পেসার কলিন ক্রফট ৯-৪-১৫-৬ বোলিং পরিসংখ্যান গড়ে ইংরেজদের মনে ত্রাসের পরিবেশ সৃষ্টি করে মামুলি ১২৭ রানে গুটিয়ে দিয়ে ২ রানের নাটকীয় জয় এনে দিয়েছিলেন।

অবসর
----

আন্তর্জাতিক অঙ্গনে নিষিদ্ধ ঘোষিত দক্ষিণ আফ্রিকায় বিদ্রোহী দলের সদস্যরূপে ১৯৮২-৮৩ ও ১৯৮৩-৮৪ মৌসুমে দুইবার গমন করেন। ফলশ্রুতিতে, আজীবন নিষেধাজ্ঞার কবলে পড়েন তিনি ও তার খেলোয়াড়ী জীবন শেষ হয়ে যায়। এরপর তিনি মার্কিন যুক্তরাষ্ট্রে পাড়ি জমান।

তথ্যসূত্র
---------

1. 1 2  "Everton Mattis"। *ESPNcricinfo*। সংগ্রহের তারিখ ২০২০-০৬-১২।
2. ↑  Ugra, Sharda (১৭ মে ২০২০)। "Remember the 'cursed' West Indies rebels who toured South Africa in the '80s?"। *ESPNcricinfo* (ইংরেজি ভাষায়)। সংগ্রহের তারিখ ২০২০-০৬-১২।

আরও দেখুন
---------

* ল্যারি গোমস
* ব্যাসিল উইলিয়ামস
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে এভারটন ম্যাটিস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এভারটন ম্যাটিস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ওয়েস্ট ইন্ডিজের বিদ্রোহী দল – দক্ষিণ আফ্রিকায় বিদ্রোহী দলের সফর |
| --- |
| 
* ১ রো (অঃ)
* ২ এলিয়েন
* ৩ অস্টিন
* ৪ বাক্কাস
* ৫ চ্যাং
* ৬ ক্লার্ক
* ৭ ক্রফট
* ৮ গ্রীনিজ
* ৯ জুলিয়েন
* ১০ কালীচরণ
* ১১ কিং
* ১২ লিঞ্চ
* ১৩ ম্যাটিস
* ১৪ মোসলি
* ১৫ মারে (উইঃ)
* ১৬ প্যাডমোর
* ১৭ প্যারি
* ১৮ স্টিফেনসন
* ১৯ ট্রটম্যান
* ২০ উইন্টার

 |  |
**পাত্রিসিও নেউয়েন পেরেস** (স্পেনীয়: Nehuén Pérez, স্পেনীয় উচ্চারণ: [newˈen pˈeɾeθ]; জন্ম: ২৪ জুন ২০০০; **নেউয়েন পেরেস** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব উদিনেসে এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৭ সালে, পেরেস আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় চার বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

পাত্রিসিও নেউয়েন পেরেস ২০০০ সালের ২৪শে জুন তারিখে আর্জেন্টিনার উর্লিঙ্গামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পেরেস আর্জেন্টিনা অনূর্ধ্ব-১৭, আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় চার বছরে ২৯ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।

২০২২ সালের ২৩শে সেপ্টেম্বর তারিখে, ২২ বছর, ২ মাস ও ৩০ দিন বয়সে, ডান পায়ে ফুটবল খেলায় পারদর্শী পেরেস হন্ডুরাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬৪তম মিনিটে রক্ষণভাগের খেলোয়াড় হেরমান পেসেলার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৩–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে পেরেস সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৬ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ২০২২ | ১ | ০ |
| সর্বমোট | ১ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------

* সকারওয়েতে নেউয়েন পেরেস (ইংরেজি) উইকিউপাত্তে এটি সম্পাদনা করুন
* সকারবেসে নেউয়েন পেরেস (ইংরেজি) উইকিউপাত্তে এটি সম্পাদনা করুন
* বিডিফুটবলে নেউয়েন পেরেস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে নেউয়েন পেরেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে নেউয়েন পেরেস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে নেউয়েন পেরেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে নেউয়েন পেরেস (ইংরেজি) উইকিউপাত্তে এটি সম্পাদনা করুন
আতিকা বিনতে আব্দুল মুত্তালিব নামটির আরবি চারুলিপি।
**আতিকা বিনতে আব্দুল মুত্তালিব** বিশ্ব নবী মুহাম্মদ(স)-এর ফুফু ছিলেন।

জীবনী
-----

তিনি আব্দুল মুত্তালিব ইবনে হাসিম ও ফাতিমা বিন আমরের কন্যা যিনি মক্কার কুরাইশ গোত্রের মাখজুম বংশে জন্মে ছিলেন।  :৭৮৭

তিনি ওমর ইবনে ওয়াহাব ইবনে আব্দুল উযযা ইবনে কায় ইবনে কিলাবের সাথে বিয়ে করেছিলেন এবং তার পুত্রের নাম ছিল জুহায়ের। 

মাখজুম গোত্রের আবু উমাইয়া ইবনে আল-মুগীরাকে বিয়ে করে তিনি উম্মে সালামার সৎমা হয়ে ওঠেন । আতিকার সন্তান আবদুল্লাহ, জুহায়ের ও কুরাইব।  :৩১

৬২৪ সালের মার্চ মাসে তিনি তার ভাই আব্বাসকে ভয়ংকর স্বপ্ন দেখার কথা বলেন। তিনি স্বপ্ন দেখেছিলেন যে উট মক্কার কাছাকাছি দাঁড়িয়ে আছে এবং তার সওয়ারী চিৎকার করে বলছে, "হে লোক, বের হও, আর আপনার লোকদেরকে এমন এক দুর্যোগের মুখোমুখি হতে দিও না যা তিন দিন পর আসবে!" তারপর মানুষটি একটি পর্বত আরোহণ করেছিল এবং একটি শিলা নিক্ষেপ করেছিল, যা ছিন্নভিন্ন হয়ে শহরের প্রতিটি ভবনে এক টুকরা করে পড়েছিল। আব্বাস এই স্বপ্ন সম্পর্কে কাউকে না বলার জন্য সতর্ক করে দিয়েছিলেন, কিন্তু তিনি তার একজন বন্ধুকে বলেছিলেন, যিনি তার বাবাকে বলেছিলেন এবং শীঘ্রই এটা মক্কার সবাই জেনে যায়। আবু জেহেল আব্বাসকে জিজ্ঞেস করলেনঃ তোমরা কি সন্তুষ্ট নও যে, তোমাদের পুরুষেরা নবীত্ব নিয়ে খেলতে, যাতে তোমাদের নারীরাও তা করতে পারে? আতিকা ভবিষ্যদ্বাণী করেছে যে তিন দিনের মধ্যে যুদ্ধ হবে। যদি তিন দিন কেটে যায় এবং কিছুই হয় না, আমরা আপনাকে আরবের সর্বশ্রেষ্ঠ মিথ্যাবাদী হিসাবে গণ্য করবো। তিন দিন পর আবু সুফিয়ানের একজন দূত উপত্যকায় পৌঁছালেন, উটের উপর দাঁড়ালেন এবং তার জামা, চিৎকার করে বললেন, "হে কুরাইশ, বণিক-উট, ব্যবসায়ী-উট! মুহাম্মদ ও তাঁর সঙ্গীরা আপনাদের সম্পত্তির জন্য অপেক্ষা করছে, যা আবু সুফিয়ানের সাথে রয়েছে। আমি মনে করি না যে আপনারা এটি আটকাতে পারবেন। সাহায্য করুন! সহায়তা করুন!" সতর্ক হয়ে, কুরাইশরা অস্ত্রসজ্জিত হয়ে বদর যুদ্ধে ঝাপিয়ে পড়ে।  :২৯০-২৯১ আতিকার ভাই আবু লাহাব সৈন্য বাহিনীতে যোগ দেননি, তিনি বলেছিলেন তিনি আতিকার ভবিষ্যদ্বাণীপূর্ণ স্বপ্নের ভয়ে ভীত ছিলেন।  :৩২

আতিকা মক্কায় ইসলাম ধর্ম গ্রহণ করেন মুসলিম হন এবং মদিনার পথে সাধারণ অভিবাসনে যোগ দেন।  :৩১

তথ্যসূত্র
---------

1. ↑  Muhammad ibn Hisham Note 97. Translated by Guillaume, A. (1955). *The Life of Muhammad*. Oxford: Oxford University Press.
2. ↑  Al-Jibouri, Yasin T.। "Descendants of the Prophet's Paternal Uncles"। *Muhammad, Messenger of Peace and Tolerance*। Ansariyan Publications।
3. 1 2 3  Muhammad ibn Saad, *Tabaqat* vol. 8. Translated by Bewley, A. (1995). *The Women of Madina*. London: Ta-Ha Publishers.
4. ↑  Muhammad ibn Ishaq, *Sirat Rasul Allah*. Translated by Guillaume, A. (1955). *The Life of Muhammad*. Oxford: Oxford University Press.
**ডেসমন্ড মাইকেল লুইস** (ইংরেজি: Desmond Lewis; জন্ম: ২১ ফেব্রুয়ারি, ১৯৪৬ - মৃত্যু: ২৪ মার্চ, ২০১৮) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ সালে তিনটিমাত্র টেস্টে অংশগ্রহণের সুযোগ হয় তার।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে যথেষ্ট সুনাম কুড়িয়েছেন **ডেসমন্ড লুইস**।

প্রথম-শ্রেণীর ক্রিকেট
---------------------

১৯৭০ সালে জ্যামাইকা দল সংক্ষিপ্ত সফরে ইংল্যান্ড যায়। ঐ সফরেই ডেসমন্ড লুইসের প্রথম-শ্রেণীর খেলোয়াড়ী জীবনের সূত্রপাত ঘটে। এর কয়েকমাস পর ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরের প্রথম খেলায় জ্যামাইকার সদস্যরূপে ভারতীয় একাদশের বিপক্ষে খেলেন। খেলায় তিনি ৯৬ ও অপরাজিত ৬৭ রান তুলেন।

টেস্ট ক্রিকেট
-------------

প্রথম-শ্রেণীর ক্রিকেটে অভিষেক পর্ব সমাপনের আটমাসের মধ্যে টেস্টে অভিষেক ঘটে তার। সিরিজের দ্বিতীয় টেস্টের পর ওয়েস্ট ইন্ডিজের উইকেট-রক্ষক মাইক ফিন্ডলের স্থলাভিষিক্ত হন তিনি। অভিষেক টেস্টে সাত নম্বরে ব্যাটিং করতে নামেন ডেসমন্ড লুইস। জর্জ টাউনে অনুষ্ঠিত ঐ খেলায় তিনি অপরাজিত ৮১ রান তুলেন। এ সময় নবম উইকেট জুটিতে ল্যান্স গিবসের সাথে মূল্যবান ৮৪ রানের জুটি গড়েন। শেষ দুই টেস্টে ব্যাটিং উদ্বোধনে নেমেছিলেন তিনি। ব্রিজটাউনের চতুর্থ টেস্টে রয় ফ্রেডেরিক্সের সাথে ব্যাটিং উদ্বোধনে নামেন। রোহন কানহাইয়ের সাথে দ্বিতীয় উইকেট জুটিতে ১৬৬ রান তুলেন ও ব্যক্তিগত ৮৮ রান সংগ্রহ করেন। দ্বিতীয় ইনিংসে ১৪ করেন। পোর্ট অব স্পেনের চতুর্থ টেস্টে ৭২ ও নয় নম্বরে ব্যাটিংয়ে নেমে ৪ রানে অপরাজিত ছিলেন। তিন টেস্টে অংশগ্রহণ শেষে ৮৬.৩৩ গড়ে রান তুলেন। উইজডেন তার এ ক্রীড়াশৈলীকে গ্রাহকরূপে আখ্যায়িত করে। ১৯৭০-৭১ মৌসুমে সাতটি অর্ধ-শতক সহযোগে ৬৫.২০ গড়ে ৬৫২ রান তুলেছিলেন।

অবসর
----

১৯৭১-৭২ মৌসুমে ওয়েস্ট ইন্ডিজ দল নিউজিল্যান্ড সফরে যায়। ভারতের বিপক্ষে দূর্দান্ত ক্রীড়াশৈলী প্রদর্শন করলেও এ সফরে ফিন্ডলেকে দলে ফিরিয়ে আনা হয় ও ডেসমন্ড লুইসকে বাদ দেয়া হয়। তবে, অল্প কিছুদিন পরই ডেরেক মারে দলে ফিরে আসেন ও ফিন্ডলে বাদ পড়েন। এরপর থেকে আর তাকে টেস্টে অংশগ্রহণ করতে দেখা যায়নি। তবে, ১৯৭৫-৭৬ মৌসুম পর্যন্ত ঘরোয়া ক্রিকেটে জ্যামাইকার পক্ষে খেলা চালিয়ে যেতে থাকেন ডেসমন্ড লুইস।

২৪ মার্চ, ২০১৮ তারিখে ৭২ বছর বয়সে মার্কিন যুক্তরাষ্ট্রের আটলান্টায় দেহাবসান ঘটে ডেসমন্ড লুইসের।

তথ্যসূত্র
---------

1. ↑  Former Jamaica and West Indies cricketer Desmond Lewis passes away
2. ↑  *Wisden* 1972, p. 923.
3. ↑  Desmond Lewis batting season by season

বহিঃসংযোগ
---------

* ইএসপিএনক্রিকইনফোতে ডেসমন্ড লুইস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেসমন্ড লুইস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একই নামের অন্যান্য ব্যক্তির জন্য আশিকুজ্জামান (দ্ব্যর্থতা নিরসন) দেখুন।**আতিকুজ্জামান খান** (১৯২১  - ১০ই মার্চ, ১৯৮৩) ছিলেন বাংলাদেশী কূটনীতিক, সাংবাদিক এবং ক্রীড়া ভাষ্যকার। কলকাতায় জন্মগ্রহণ করলেও তার পৈতৃক নিবাস ছিল মানিকগঞ্জের দাদারোখীতে। দেশ বিভাগের পূর্বে আতিকুজ্জামান খান কলকাতায় স্টেটসম্যান, অমৃতবাজার, হিন্দুস্থান স্ট্যান্ডার্ড, স্টার অব ইন্ডিয়া প্রভৃতি পত্রিকায় সাংবাদিকতা করেন। দেশ বিভাগের (১৪ই আগস্ট, ১৯৪৭) পর ঢাকায় এসে আতিকুজ্জামান খান মর্নিং নিউজ এবং পরে অবজারভার পত্রিকায় কর্মরত ছিলেন। ১৯৬২ থেকে ১৯৭৩ সাল পর্যন্ত ঢাকা বিশ্ববিদ্যালয়ের সাংবাদিকতা বিভাগের রিডার ও বিভাগীয় চেয়ারম্যান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের বিরোধিতা করে বক্তৃতা বিবৃতি প্রদান করে বিতর্কিত হন। আতিকুজ্জামান খান ঢাকা বেতার কেন্দ্রের সংবাদ বিশ্লেষক এবং ক্রীড়া ভাষ্যকার ছিলেন। সত্তর দশকের শেষের দিকে তিনি কলকাতায় বাংলাদেশ দূতাবাসের ডেপুটি হাইকমিশনার হিসেবে কর্মরত ছিলেন।

তথ্যসূত্র
---------

1. ↑  দিগন্ত, Daily Nayadiganta-নয়া। "স্ম র ণ : আতিকুজ্জামান খান"। *Daily Nayadiganta (নয়া দিগন্ত) : Most Popular Bangla Newspaper*। সংগ্রহের তারিখ ২০২২-০১-০৭।

উল্লেখযোগ্য গ্রন্থ
------------------

* Press in East Pakistan: A Study in Content Analysis (গবেষণামূলক গ্রন্থ)
* Dream Image (কবিতার বই)
**বিচারপতি ভবন** ঢাকা রাজধানীর কাকরাইল অবস্থিত সুপ্রিম কোর্টের বিচারপতিদের জন্য ২০ তলা আবাসিক বহুতল ভবণ।

ইতিহাস
------

ঢাকার কাকরাইল এলাকায় ২০ তলা ১ দশমিক ৫ একর জমিতে ভবনটি নির্মাণ করা হয়। ভবনটি নির্মাণে ব্যয় হয়েছে ১৭৪ কোটি টাকা। সুপ্রীম কোর্ট প্রশাসনের সূত্র অনুযায়ী এই ভবনের ভিত্তি ৩০ তলা। এই ভবনে ৭৬টি ফ্ল্যাট রয়েছে,‌‌ যেগুলোর আকার সাড়ে ৩ হাজার বর্গ ফুট। প্রধানমন্ত্রী শেখ হাসিনা ২০১১ সালের মে মাসে ভবনের ভিত্তিপ্রস্তর স্থাপন করেন এবং ১৫ এপ্রিল ২০১৭ সালে ভবনটি উদ্বোধন করেন। ২০১২ সালের ৬ মার্চ বিচারপতিদের আবাসিক ভবন নির্মাণ প্রকল্পের চূড়ান্ত অনুমোদন দেয় জাতীয় অর্থনৈতিক পরিষদ নির্বাহী কমিটির (একনেক)। ২০১৩ সালে তৎকালীন প্রধান বিচারপতি এ. বি. এম. খায়রুল হকের সময়ে এই ভবণের নির্মাণ কাজ শুরু হয়।

নির্মাণ
-------

প্রধান বিচারপতি মোজাম্মেল হোসেনের সময় ভবনটির নির্মাণের কাজ থমকে ছিলো। বিচারপতি সুরেন্দ্র কুমার সিনহা প্রধান বিচারপতি হিসেবে দায়িত্ব পাওয়ার পর বিচারিক সেবার মান উন্নয়নসহ নানা উদ্যোগ নেয়। এরই অংশ হিসেবে ভবনটির পুরোদমে নির্মাণ কাজ শুরু হয়। দেড় একর জমিতে ৩০ তলা ভিত্তির ওপর ২০ তলা এ ভবনের নির্মাণ কাজ চলে। ২০১২ সালে প্রকল্পের নির্মাণ কাজ শুরু হয়। প্রকল্পটি ২০১৬ সালের জুন মাসে সুপ্রিম কোর্টের কাছে হস্তান্তর করার কথা ছিল। কিন্তু সরকারি-বেসরকারি ভবনে এসটিপি স্থাপনের কারণে প্রকল্পের মেয়াদ ডিসেম্বর এবং প্রকল্পের ব্যয় বেড়ে যায়। উদ্বোধন করা হয় ২০১৭ সালের এপ্রিল। ভবণটি সরকারি অর্থায়নে গণপূর্ত অধিদফতর নির্মাণ করেন। ভবনটি প্রকল্প পরিচালক ছিলেন গণপূর্তের অতিরিক্ত প্রধান প্রকৌশলী উৎপল কুমার দে। ভবনটি নির্মাণ কাজ করেন ‘দ্য সিভিল ইঞ্জিনিয়ার্স লিমিটেড’।

তথ্যসূত্র
---------

1. ↑  প্রতিবেদক, নিজস্ব। "বিচারপতিদের আবাসনে ২০ তলা ভবন"। *Prothomalo*। সংগ্রহের তারিখ ২০২৩-০৪-১৯।
2. 1 2  আহমেদ, সাঈদ। "সমস্যায় জর্জরিত বিচারপতি ভবন"। *DailyInqilabOnline* (ইংরেজি ভাষায়)। সংগ্রহের তারিখ ২০২৩-০৪-১৯।
**আতেঘে সেদিকি** (জন্ম : ২ সেপ্টেম্বর ১৯৪৩) হলেন একজন ইরানি রাজনীতিবিদ ও মানবাধিকার কর্মী। তিনি ইরানের সাবেক রাষ্ট্রপতি মোহাম্মদ আলী-রাজাইর সহধর্মিণী ছিলেন। তিনি ১৯৮১ সাল থেকে ১৯৯২ সাল পর্যন্ত ইরানি আইনসভার সদস্য হিসেবে দায়িত্ব পালন করেছেন।

জীবনী
-----

আতেঘি সাদেকি ১৯৪৩ সালের ২ সেপ্টেম্বর ইরানের কাজভিনে জন্মগ্রহণ করেন। ১৯৫৮ সালে তিনি মোহাম্মদ আলী-রাজাইর সাথে বিবাহবন্ধনে আবদ্ধ হন।

তিনি পাহলভি শাসনামলের সময় তার স্বামীর সাথে একসাথে কাজ করেছেন। তিনি তার স্বামীকে রেফাহ স্কুল প্রতিষ্ঠায় সহায়তা করেছেন। তিনি ও তার স্বামী ইসলামি বিপ্লবের পূর্ববর্তী ও ইসলামি বিপ্লব চলাকালে দেশটির রাজনীতিতে সক্রিয় ভূমিকা পালন করেছিলেন।

আতেঘি সাদেকি ১৯৭৯ সালের ১ ফেব্রুয়ারি রুহুল্লাহ্‌ খামেনেইর স্বদেশ প্রত্যাবর্তনের সময় অভ্যর্থনা কমিটির সদস্য ছিলেন।

তার স্বামী মোহাম্মদ আলী রাজাই রাষ্ট্রপতি পদে অধিষ্ঠিত থাকাকালীন সময়ে ১৯৮১ সালের ৩০ অক্টোবর বোমা হামলায় নিহত হন। এরপর আতেঘে সেদিকি তেহরান, রে, শেমিনারাত ও এসলামশহর সংসদীয় এলাকা থেকে উপনির্বাচনে প্রতিদ্বন্দ্বিতা করেন। নির্বাচনে তিনি ১৮,৪২,৭৪৬ ভোট পেয়ে বিজয়ী হন। এরপর তিনি ১৯৮৪ ও ১৯৮৮ সালে দেশটির সাধারণ নির্বাচনে বিজয়ী হন। ১৯৯২ সালে তার মনোনয়নপত্র বাতিল করে দেয় দেশটির গার্ডিয়ান কাউন্সিল।

২০০৯ সালে ইরানি রাষ্ট্রপতি নির্বাচনে তিনি মির হোসেইন-মৌসাভিকে সমর্থন করেন ও নির্বাচন শেষ হবার পর রাজনীতি থেকে অবসর গ্রহণ করেন।

তথ্যসূত্র
---------

1. ↑  "All Women of Islamic Consultative Assembly: 78 Seats, 49 Women" (ফার্সি ভাষায়)। BBC Persian। ৪ ফেব্রুয়ারি ২০১৬। সংগ্রহের তারিখ ২১ এপ্রিল ২০১৬।
2. ↑  همه همسران رؤسای جمهور ایران + تصاویر
3. ↑  Facts on File Yearbook 1981
4. ↑  "عاتقه صدیقی از میرحسین موسوی حمایت کرد"। ১৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ মে ২০১৯।
**মাঞ্জাম্মা জগতী** (জন্ম: মঞ্জুনাথ শেট্টি, ১৮ এপ্ৰিল ১৯৬৪) একজন ভারতীয় নৃত্যশিল্পী, কণ্ঠশিল্পী, থিয়েটার অভিনেত্ৰী ও সক্ৰিয় সমাজকৰ্মী। তিনি পশ্চিম কৰ্ণাটকের 'জগতী নৃত্য' নামে একপ্রকার লোকনৃত্যে পারদৰ্শী। ২০১৯ সালে তিনি লোকশিল্প ও সংস্কৃতির জন্য রাজ্যের শীৰ্ষ প্ৰতিষ্ঠান *কৰ্ণাটক জনপদ একাডেমী*র সভাপতি পদে অধিষ্ঠিত হন। তিনি এই পদে অধিষ্ঠিত হওয়া রূপান্তরিত লিঙ্গের প্ৰথম গায়িকা মহিলা। লোকনৃত্যের ক্ষেত্রে অসামান্য অবদানের স্বীকৃতিস্বরূপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে। পদ্মশ্ৰী সম্মান লাভ করা নৰ্তকী নটরাজের পরে তিনি ভারতের দ্বিতীয় ও কৰ্ণাটকের প্ৰথম তৃতীয় লিঙ্গের ব্যক্তি।

কৰ্ণাটক জনপদ একাডেমির সভাপতি
----------------------------

তিনি প্ৰথমে কৰ্ণাটক জনপদ একাডেমির সভাসদ হিসেবে যুক্ত হন ও পরবর্তীতে একাডেমির সভাপতি পদে উন্নীত হন। এর ফলে তিনি কৰ্ণাটক রাজ্যের পরিবেশন শিল্পকলা বিষয়ক শীৰ্ষ প্ৰতিষ্ঠানের সভাপতি পদে অধিষ্ঠিত হওয়া প্ৰথম গায়কী ট্ৰান্সজেন্ডার মহিলা হিসাবে পরিগণিত হন।

পুরস্কার ও সম্মাননা
-------------------

লোকসংগীত, নৃত্য ও মঞ্চনাটকের সাথে জড়িত মাঞ্জাম্মা জগতী বহু রাষ্ট্ৰীয় ও আন্তঃরাষ্ট্ৰীয় পুরস্কার এবং সম্মাননা লাভ করেছেন। তাঁর জীবন কাহিনী কৰ্ণাটক লোকগাথা বিশ্ববিদ্যালয় ও কৰ্ণাটক রাজ্যিক মহিলা বিশ্ববিদ্যালয়ের কলা বিভাগের স্নাতক পাঠ্যক্ৰমে অন্তৰ্ভুক্ত করা হয়েছে। ২০১০ সালে কৰ্ণাটক সরকার তাঁকে রাজ্যের দ্বিতীয় সৰ্বোচ্চ অসামরিক সম্মাননা রাজ্যোৎসব পুরস্কার প্ৰদান করেছিল। লোকনৃত্যের ক্ষেত্ৰে অসামান্য অবদানের স্বীকৃতিস্বরুপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে।

তথ্যসূত্র
---------

1. ↑  Archana Nathan (১৫ নভে ২০১৯)। "Meet Manjamma Jogati: The first trans-president of the Karnataka Janapada Academy"। *The Hindu Business Line*। সংগ্রহের তারিখ ১৬ জানু ২০২১।
2. ↑  Theja Ram (২০ নভে ২০২০)। "A house for Manjamma: Crowdfunding campaign for a trans woman leader in Karnataka"। *The News Minute*। সংগ্রহের তারিখ ১৬ জানু ২০২১।
3. ↑  Asmita Bhakshi (৯ নভে ২০২০)। "The unstoppable dance of Manjamma Jogati"। *Live Mint.com*। সংগ্রহের তারিখ ১৬ জানু ২০২১।
4. ↑  "ಪದ್ಮ ಪುರಸ್ಕಾರಗಳು" [Padma Awards]। *Prajavani* (Kannada ভাষায়)। ২৫ জানুয়ারি ২০২১। সংগ্রহের তারিখ ২৫ জানুয়ারি ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  "List of Pamda awardees"। *The Hindu*। ২৫ জানুয়ারি ২০২১। সংগ্রহের তারিখ ২৬ জানুয়ারি ২০২১।
6. ↑  "Manjamma Jogati first transwoman to head an academy in Karnataka"। *The Hindu*। ১৬ অক্টো ২০১৯। সংগ্রহের তারিখ ১৬ জানু ২০২১।
7. ↑  "ಜಾನಪದ ಅಕಾಡೆಮಿ ಅಧ್ಯಕ್ಷೆಯಾಗಿ ನೇಮಕವಾಗಿರುವ ಮೊದಲ ತೃತೀಯ ಲಿಂಗಿ ಜೋಗತಿ ಮಂಜಮ್ಮ!"। *Kannada Prabha*। ১৭ অক্টো ২০১৯। সংগ্রহের তারিখ ১৬ জানু ২০২১।
8. ↑  Rashmi Patil (১৫ নভে ২০২০)। "Why you should read about transgender folk artist Manjamma Jogathi's life in this Kannada book"। *Edexlive*। সংগ্রহের তারিখ ১৬ জানু ২০২১।
9. ↑  "Rajyotsava Awards"। *Official Government Website*। সংগ্রহের তারিখ ১৬ জানু ২০২১।
দু'জন ডিজে একটি ক্লাবে সঞ্চালন করছে (আইবিজা, ২০১৫)
একটি **নৈশক্লাব** হলো এমন একটি ক্লাব যা সংগীত বা বিনোদনের স্থান বা বার যেটি গভীর রাত অবধি পরিচালিত হয়। একটি নৈশক্লাব সাধারণ ক্লাব থেকে আলাদা কারণ এখানে লাইভ মিউজিক, এক বা একাধিক ডান্স ফ্লোর, ডিজে বুথ ইত্যাদি অন্তর্ভুক্তির মাধ্যমে সাধারণ ক্লাব,পাব বা টাউনগুলো থেকে আলাদা করা হয়। বর্তমানে নাইটক্লাবগুলোতে বিশেষ সেলিব্রেটি বা ঊর্ধ্বতন কর্মকতা বা ব্যাবসায়ীদের জন্য ভি.আই.পি অঞ্চল অন্তর্ভুক্ত করতে দেখা যায়। কিছু কিছু নৈশক্লাব তাদের নিজস্ব ড্রেস কোড ছাড়া ইনফর্মাল পোশাক বা গ্যাংভুক্ত লোকদের তাদের নৈশক্লাবে ঢুকার অনুমতি দেয় না। একটি নৈশক্লাবের ব্যস্ততম রাত হল শুক্রবার এবং শনিবার। বেশীরভাগ নৈশক্লাব তাদের ডিজে বারে ঘরোয়া গান বা হিপহপ গান বাজিয়ে থাকে। বেশীরভাগ নৈশক্লাব কোন একটি নির্দিষ্ট ধাচের সংগীতকে কেন্দ্র করে গানগুলি বাজিয়ে থাকে। অনেক ক্লাব সপ্তাহের বিভিন্ন দিনে পুনরাবৃত্তি *ক্লাব নাইট* থাকে। বেশিরভাগ *ক্লাব নাইট* বিশেষ ঘরানা বা শব্দকে কেন্দ্র করে ব্র্যান্ডিং করে থাকে।

ইতিহাস
------

যুক্তরাষ্ট্রের, নিউইয়র্ক ক্রমবর্ধমান পর্যটন এবং বিনোদনের জাতীয় রাজধানীতে পরিণত হয়েছিল। উচ্চতর দর্শনার্থীদের জন্য গ্র্যান্ড হোটেলগুলি নির্মিত হয়েছিল।  এই অর্ধ শতাব্দীতে নিউইয়র্কের থিয়েটার ডিসট্রিক্ট ধীরে ধীরে উত্তর দিকে সরানো হয়েছিল, বওয়ারি আপ ব্রডওয়ে থেকে ইউনিয়ন স্কোয়ার এবং ম্যাডিসন স্কোয়ার হয়ে ১৯ শতকের শেষদিকে টাইমস স্কয়ারের আশেপাশে স্থির হয়েছিল। ব্রডওয়ে তারকাদের মধ্যে ছিলেন এডউইন বুথ এবং লিলিয়ান রাসেল ।  পতিতাদের বিভিন্ন ধরনের মক্কেল যেমন ছুটিতে থাকা নাবিক থেকে শুরু করে প্লেবয়দের কাছে সরবরাহ করা হতো।

তথ্যসূত্র
---------

1. ↑  "How to ... run a clubnight"। *Fact*। ১২ নভেম্বর ২০১২। সংগ্রহের তারিখ ১৫ ফেব্রুয়ারি ২০১৬।
2. ↑  Justin Kaplan, *When the Astors Owned New York: Blue Bloods and Grand Hotels in a Gilded Age* (2006).
3. ↑  Lewis A. Erenberg, *Steppin'Out: New York Nightlife and the Transformation of American Culture* (1984)
4. ↑  Timothy J. Gilfoyle, *City of eros: New York City, prostitution, and the commercialization of sex, 1790-1920* (1994).
**আতেনা ফারঘাদানি** (ফার্সি: آتنا فرقدانی; জন্ম ২৯ জানুয়ারি ১৯৮৭) হচ্ছেন একজন ইরানি শিল্পী এবং রাজনৈতিক কর্মী। তিনি ১৮ মাস কারাগারে ছিলেন। অ্যামনেস্টি ইন্টারন্যাশনাল তাকে "বিবেকের বন্দী" বলে মনে করে। তিনি ৩ মে ২০১৬ সালে মুক্তি পেয়েছিলেন।

গ্রেফতার ও কারাদণ্ড
-------------------

তার একটি কার্টুনে তিনি একটি খসড়া আইনের সমালোচনা করেছেন। এই আইনে স্বেচ্ছায় বন্ধ্যাকরণকে অবৈধ ঘোষণা করার এবং জন্ম নিয়ন্ত্রণের ব্যবস্থার সুযোগ সীমাবদ্ধ করার কথা ছিল। কার্টুনে তিনি ইরানের সরকারি কর্মকর্তাদের বানর এবং ছাগল হিসাবে চিত্রিত করেছিলেন। ফেসবুকে তার শিল্পকর্ম প্রকাশের পর ২০১৪ সালের আগস্ট মাসে তাকে গ্রেপ্তার করা হয় এবং অপপ্রচার ছড়িয়ে দেওয়া, সংসদ সদস্যদের অপমান করা এবং ইরানের সর্বোচ্চ নেতাকে অপমান করার অভিযোগে তেহরানের এভিন কারাগারে তিন মাসের জন্য কারাগারে পাঠানো হয়। নভেম্বরে তাকে মুক্তি দেওয়া হয়।

ফারঘাদানি সর্বোচ্চ নেতা আয়াতুল্লাহ আলী খামেনি ও তৎকালীন রাষ্ট্রপতি হাসান রুহানির কাছে তার সাথে ঘটা ঘটনার বিরুদ্ধে প্রতিবাদপত্র পাঠিয়েছেন। কিন্তু কোন উত্তর পাননি। এরপর তিনি অনলাইনে একটি ভিডিও পোস্ট করেন যেখানে তিনি এভিন কারাগারে তার অভিজ্ঞতা সম্পর্কে জনগণকে ব্যাখ্যা করেন এবং রক্ষীরা তাকে স্ট্রিপ-সার্চ, মারধর এবং মৌখিকভাবে গালিগালাজ করছে। ২০১৫ সালের জানুয়ারিতে তাকে আবার গ্রেপ্তার করা হয়। তিন সপ্তাহ পর, তিনি কারাগারের অবস্থার বিরুদ্ধে প্রতিবাদ জানাতে অনশন ধর্মঘট করেন। ২০১৫ সালের ফেব্রুয়ারির শেষের দিকে তিনি হৃদরোগে আক্রান্ত হন।

২০১৫ সালের ১ জুন তেহরান আদালতের বিচারক আবোলঘাসেম সালাবতী তাকে এই অভিযোগে দোষী সাব্যস্ত করেন এবং তাকে ১২ বছর নয় মাসের কারাদণ্ড দেন।  ধারণা করা হয়, তাকে ঘরচাক কারাগারে রাখা হয়েছিল। 

জুন ২০১৫ সালে, তিনি কারাগার থেকে একটি নোট পাচার করেন যেখানে তিনি দাবি করেন যে তার আইনজীবীর হাত মেলানোর জন্য তাকে কুমারীত্ব পরীক্ষা এবং গর্ভাবস্থা পরীক্ষার শিকার হতে হয়েছিল, যিনি তার বিচারের পরে কারাগারে তার সাথে দেখা করেছিলেন। পরে কারা কর্তৃপক্ষ এই দাবির বিষয়টি নিশ্চিত করে। 

২০১৫ সালের সেপ্টেম্বর মাসে ফারঘাদানির বিরুদ্ধে তার আইনজীবী মোহাম্মদ মোঘিমার হাত মেলানোর জন্য "ব্যভিচারের অভাব" এবং "অশালীন আচরণের" অভিযোগ আনা হয়; মোঘিমিকেও অভিযুক্ত করা হয়েছিল। তিনি এর প্রতিবাদে অনশন করেছেন বলে জানা গেছে।

তথ্যসূত্র
---------

1. ↑  "Imprisoned Iranian artist Atena Farghadani on hunger strike"। *amnesty.org*। Amnesty International। ২ মার্চ ২০১৫। সংগ্রহের তারিখ ২ অক্টোবর ২০১৫।
2. ↑  Cavna, Michael (৪ মে ২০১৬)। "Cartoonist Atena Farghadani, sentenced for satirizing government as animals, is freed in Iran" – washingtonpost.com-এর মাধ্যমে।
3. 1 2 3 4  Battersby, Matilda (২০১৫-০৯-০৯)। "Satirical cartoonist to have 12 year prison term extended over handshake"। *The Independent*। সংগ্রহের তারিখ ২০১৫-০৯-১১।
4. ↑  "Iranian artist goes on trial for cartoon mocking draft law"। *bbc.com*। ১৯ মে ২০১৫। সংগ্রহের তারিখ ২ অক্টোবর ২০১৫।
5. ↑  "Free Atena, imprisoned for drawing cartoons in Iran"। *amnesty.org.uk*। Amnesty International UK। ৩ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।
6. ↑  "Atena Farghadani released early after being imprisoned for her art"। *www.amnesty.org.uk*। জানুয়ারি ১২, ২০১৮। সংগ্রহের তারিখ ২০১৮-১১-১৯।

বহিঃসংযোগ
---------

* বিতর্কিত কার্টুনের ছবি
**বিশ্ব ম্যালেরিয়া দিবস** প্রতিবছর এপ্রিল মাসের ২৫ তারিখে সমগ্র বিশ্বে পালন করা সচেতনতামূলক দিবস। রাষ্ট্রসংঘর বিশেষ সংস্থা বিশ্ব স্বাস্থ্য সংস্থার তত্ত্বাবধানে এই দিবস সমগ্র বিশ্বের এর সদস্য রাষ্ট্রসমূহ এবং এর সঙ্গে জড়িত অন্য সংস্থাগুলি ম্যালেরিয়া প্রতিরোধ এবং সচেতনতা সৃষ্টির জন্য এই দিবস পালন করে। ১০৬ টি দেশের প্রায় ৩.৩ বিলিয়ন লোক ম্যালেরিয়ার কবলে পরার সম্ভাবনা আছে। ২০১২ সালে ম্যালেরিয়াতে প্রায় ৬,২৭,০০০ মানুষের মৃত্যু হয়েছিল। এর বহুসংখ্যক আফ্রিকার শিশু ছিল। এশিয়া, ল্যাটিন আমেরিকা, মধ্য প্রাচ্য এবং ইউরোপের কিছু অংশ ম্যালেরিয়ার কবলে পড়েছে।

বিশ্ব ম্যালেরিয়া দিবস বিশ্ব স্বাস্থ্য সংস্থা পালন করা বিশ্বের স্বাস্থ্যের সঙ্গে জড়িত ৮ টা সরকারি দিবস এবং কার্যসূচীর অন্যতম। বাকীগুলো হল বিশ্ব যক্ষ্মা দিবস, বিশ্ব রোগপ্রতিরোধক সপ্তাহ, বিশ্ব স্বাস্থ্য দিবস, বিশ্ব তামাকবিরোধী দিবস, বিশ্ব এইডস দিবস, বিশ্ব রক্তদাতা দিবস এবং বিশ্ব হেপাটাইটিস দিবস.

বিশ্ব ম্যালেরিয়া রিপোর্টের সাম্প্রতিক তথ্য অনুসারে, ২০১৫ সালে প্রায় ৪,২৯,০০০ মানুষের মৃত্যু এবং ২১২ মিলিয়ন নতুন করে ম্যালেরিয়াতে আক্রান্ত হয়েছিল। ২০১০ সাল থেকে ২০১৫ সাল পর্যন্ত ম্যালেরিয়া রোগে আক্রান্ত ব্যক্তির হার ২১% এবং মৃত্যুর হার ২৯% কমেছে। উপ-সাহারান আফ্রিকাতে সেই হার ক্রমে ২১% এবং ৩১% কমেছে।

তথ্যসূত্র
---------

1. ↑  World Health Organization,*World Malaria Report 2010*.  ওয়েব্যাক মেশিনে আর্কাইভকৃত ১১ ডিসেম্বর ২০১১ তারিখে
2. ↑  World Health Organization, Malaria. WHO Fact sheet N°94, updated March 2014. Accessed 8 April 2014.
3. ↑  World Health Organization: WHO campaigns.
4. ↑  Jatinder, Kaur। "World Malaria Day Asks Malaria Prevention" (Online)। ABC Live। ABC Live। ২৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৭।

বহিঃসংযোগ
---------

* **বিশ্ব ম্যালেরিয়া দিবস ২০১৯**  ওয়েব্যাক মেশিনে আর্কাইভকৃত ২৪ এপ্রিল ২০১৯ তারিখে
* বিশ্ব ম্যালেরিয়া দিবসের ওয়েবসাইট  ওয়েব্যাক মেশিনে আর্কাইভকৃত ২৫ এপ্রিল ২০১৯ তারিখে
* বিশ্ব স্বাস্থ্য সংস্থার ম্যালেরিয়া প্রোগ্রাম
**ক্যামাচো সিগারস** একটি চুরুট কোম্পানি ছিল, যা ১৯৬২ সালে সাইমন কামাচো দ্বারা প্রতিষ্ঠিত এবং ১৯৯৫ সালে এইরোস পরিবার দ্বারা অধিগ্রহণ করা হয়। এখন ওটিঙ্গার ডেভিডফ গ্রুপের অংশ, ক্যামাচো সিগারস হন্ডুরাসের ডানলিতে অবস্থিত এবং হস্তনির্মিত কিউবান বীজ চুরুট বিশেষজ্ঞ। ১৯৬১ সালে কিউবা থেকে নির্বাসিত হওয়ার পর, সাইমন কামাচো ফ্লোরিডার মিয়ামিতে তার চুরুট ব্যবসা শুরু করেন।  সাইমন ক্যামাচোর চুরুটগুলি মার্কিন যুক্তরাষ্ট্রের পাশাপাশি বিদেশেও সাফল্য অর্জন করেছিল,  এমনকি ব্রিটিশ প্রধানমন্ত্রী উইনস্টন চার্চিলও এটি উপভোগ করতেন বলে জানা যায়।  ফলস্বরূপ, ক্যামাচো তার সবচেয়ে জনপ্রিয় চুরুটগুলির একটির নাম মিস্টার চার্চিলের নামে রেখেছে।  আনুমানিক ১৯০৩ সালে কিউবার রোমিও ওয়াই জুলিয়েটা কারখানায় ভিটোলা বিকাশ লাভ করে। এই সময়ে উত্পাদন প্রতি বছর ২ থেকে ৩ মিলিয়ন চুরুটে পৌঁছেছিল এবং ১৯৯০-এর দশকে চুরুটের পরিমাণ আরো বেড়ে গিয়েছিলা।

তথ্যসূত্র
---------

1. 1 2  Guide, Eliz (৯ জুন ২০১২)। "Camacho Cigar"। ABC Article Directory। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১২।
2. ↑  Rich Perelman (২৯ সেপ্টেম্বর ২০১০)। "How Churchill Found Camacho"। *CigarCyclopedia.com*। সংগ্রহের তারিখ ৯ জুলাই ২০১২।
3. ↑  "Camacho Cigars"। *Astoria Imperial Cigar Co.*। ৫ মে ২০১২ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১২।

বাহ্যিক লিঙ্ক
-------------

* প্রাতিষ্ঠানিক ওয়েবসাইট
**আতেনে ফেমেনিনো** ছিল বলিভিয়ার একটি নারী সংগঠন। এটি ১৯২৩ সালে প্রতিষ্ঠিত হয়েছিল। এটি বলিভিয়ার প্রথম নারী সংগঠন হিসেবে উল্লেখিত।

আতেনে ফেমেনিনো ১৯২৩ সালে মারিয়া লুইসা সানচেজ বুস্তামেন্টে ডি উরিকোস্টে লা পাজে প্রতিষ্ঠিত হয়। এই সময়ের মধ্যে, বলিভিয়া একটি অত্যন্ত রক্ষণশীল সমাজ ছিল এবং কোন অবস্থান একটি স্ত্রী-মা বা সন্ন্যাসিনী ছাড়া অন্য একজন মহিলার জন্য সমাজ গ্রহণ করা হয় না। বলিভিয়ার কোন নারীবাদী আন্দোলন ছিল না, যদিও কবি আদেলা জামুদিও ব্যক্তিগতভাবে নারীবাদী রোল মডেল হিসেবে কাজ করেছিলেন।

আতেনে ফেমেনিনো চিলিতে একই ধরনের ওগানাইজেশন দ্বারা অনুপ্রাণিত শ্বেতাঙ্গ উচ্চশ্রেণীর মহিলারা প্রতিষ্ঠা করেছিলেন। এর উদ্দেশ্য ছিল নারীর অধিকারের জন্য কাজ করা এবং মহিলাদের জন্য একটি বৌদ্ধিক জীবন এবং সমাজে একটি বৃহত্তর স্থান প্রচার করা। ১৯৩০-এর দশকের শুরুতে, এই সংগঠনের সাথে এটেলভিনা ভিলানুয়েভা প্রতিষ্ঠিত *লেগিন ফেমেনিন ডি এডুকেশন পপুলার ডি আমেরিকায়* এটেলভিনা ভিলানুয়েভা ওয়াই সাভেদ্রা্র সাথে প্রতিদ্বন্দ্বীতা শুরু হয় এবং দীর্ঘদিন ধরে এগুলো বলিভিয়ার দুটি শীর্ষস্থানীয় মহিলা সংগঠন ছিল। 

সংগঠনটির কমপ্যাক্ট বিরোধিতা করার ফলে এবং নারীদের মধ্যে গৃহিণী হওয়া ছাড়াও যে অন্য কোনও কিছু করার প্রতি আকাঙ্ক্ষা কাজ করতে পারে তা তাদের বুঝতে পারার অভাবের কারণে আতেনে ফেমেনিনো দীর্ঘদিন ধরে সফল হতে পারে নি। ১৯২০-এর দশকে নারীদের উচ্চশিক্ষার অধিকার প্রদান করা হলেও, নারীর ভোটাধিকার প্রবর্তনের আগ পর্যন্ত নারীর অধিকারে আর কোন বাস্তব পরিবর্তন আনা হয়নি এবং ১৮৩০ সালের দেওয়ানি বিধির পর ১৯৭৬ সাল পর্যন্ত নারী অধিকার নিয়ন্ত্রণ করা হয়েছিল।

আতেনে ফেমেনিনো ১৯২৯ সালে বলিভিয়ার নারীদের প্রথম জাতীয় কনভেনশনের আয়োজন করে। চাকো যুদ্ধের পর, মহিলাদের ভোটাধিকারের জন্য সংগ্রাম সত্যিই শুরু হয়েছিল। ভোটাধিকার আন্দোলন দুটি মহিলা সংগঠন দ্বারা পরিচালিত হয়েছিল এবং বেশিরভাগই সুফ্রাগিস্টদের সাথে সম্পর্কিত প্রভাবশালী পুরুষদের ব্যক্তিগত অনুরোধের মাধ্যমে পরিচালিত হয়েছিল। তবে ১৯৩৬ সালে সরকারের কাছে প্রথম প্রকাশ্য আবেদন টি নারীবাদী আন্দোলনের মাধ্যমে করা হয়। ১৯৩৮ সালে সংসদ ৫৫ থেকে ৩১ টি ভোট পেয়ে নারীদের ভোটাধিকারের পরামর্শ কে ভোট দেয়।  ১৯৪৫ সালে আতিন ফেমেনিনো তাদের নিজস্ব প্রতিনিধিদের আইন কমিশনে প্রেরণ করে এবং ১৯৪৬ সালের সেপ্টেম্বর মাসে আরেকটি আনুষ্ঠানিক অনুরোধ করে। তারা ১৯৪৭ সালে পৌর ভোটাধিকারের প্রাথমিক প্রবর্তনকে সমর্থন করে এবং নারীদের ভোট দিতে, পদে দাঁড়াতে এবং মহিলা প্রার্থীদের ভোট দিতে নিবন্ধন করতে উৎসাহিত করে। তারা সফল হয়নি, যেহেতু এই সময়ে বেশিরভাগ বলিভিয়ার মহিলারা রক্ষণশীল ছিলেন এবং নারীবাদীরা কিন্তু একটি ছোট শিক্ষিত অভিজাত সংখ্যালঘু ছিলেন। 

অবশেষে ১৯৫২ সালে পূর্ণ (জাতীয়) নারী ভোটাধিকার মঞ্জুর করা হয়।

তথ্যসূত্র
---------

 

1. 1 2 3 4 5 6 7 8  Tétreault, Mary Ann, *Women and Revolution in Africa, Asia, and the New World*
**সাত মসজিদ** (আরবি: المساجد السبعة **আল-মাসজিদ আস-সাব'আহ**) বা **সাব'উ** মসজিদ সৌদি আরবের মদিনা শহরের ছয়টি ছোট ছোট ঐতিহাসিক স্থান নিযে গঠিত একটি মসজিদ এবং মসজিদটি দর্শনার্থীরা প্রায়শই পরিদর্শন করে থাকে। "সাব'আহ" অর্থ "সাতটি" নাম থাকা সত্ত্বেও কমপ্লেক্সটি ছয়টি মসজিদ নিয়ে গঠিত, কারণ এটি মূলত মসজিদ আল-কিবলাতাইনকে অন্তর্ভুক্ত করেছিল। যদিও মসজিদটি প্রায়শই তীর্থযাত্রীদের দ্বারা পরিদর্শন করা হয়, সুন্নি সূত্রগুলি দাবি করে যে ইসলামী নবী মুহাম্মদ বা শরিয়াহের আদেশে এই মসজিদগুলি দেখার সম্পর্কে কোনও বিবরণ নেই। এর ফলে শিয়াদের দ্বারা পরিদর্শন করা মসজিদগুলিতে ধর্মীয় পুলিশ মোতায়েন করা হয়েছে। বিশিষ্ট শিয়া সাইটগুলিও ভেঙে ফেলা হয়েছে।

অবস্থান
-------

এই মসজিদটি সালহা পর্বতের দক্ষিণে অবস্থিত যা খন্দকের যুদ্ধের স্থান ছিল।

মসজিদের কমপ্লেক্স সমূহ
----------------------

### আল-ফাতেহ মসজিদ

এটি সর্ববৃহৎ মসজিদ, এবং এটি পশ্চিম অংশে সালা পর্বতের নীচে অবস্থিত। এটি বর্ণনা করা হয়েছে যে এই মসজিদটির নামকরণ করা হয়েছে "আল-ফাত" হিসাবে, কারণ খন্দকের যুদ্ধের সময় এখানে নবীর প্রার্থনা করার বিবরণ, এবং যুদ্ধটি মুসলিম বিজয়ে শেষ হয়েছিল (আরবি ভাষায়, "ফাত" বা "ফাতাহ" এর অর্থ ইসলামী প্রেক্ষাপটে "বিজয়")। খলিফা উমর ইবনে আবদুল আজিজের সময়ে মসজিদটি নির্মিত হয় এবং ১১৫৪ সালে মক্কার শরিফাতের সময় মন্ত্রী সাইফুদ্দিন আবু আল-হিজা এটি সংস্কার করেন।

### সালমান আল-ফার্সি মসজিদ

আল-ফাত মসজিদ থেকে ২০ মিটার দক্ষিণে অবস্থিত, সালমান আল-ফারসির নামানুসারে নামকরণ করা হয়েছে, যিনি খন্দকের যুদ্ধের সময় পরিখা নির্মাণের নেতৃত্ব দিয়েছিলেন। মসজিদটি খলিফা উমর বিন আবদুল আজিজের সময়ে নির্মিত হয় এবং ১১৫৪ সালে মক্কার শরিফাতের সময় মন্ত্রী সাইফুদ্দিন আবু আল-হিজা দ্বারা সংস্কার করা হয়।

### আবু বক্কর আস-সিদ্দিক মসজিদ

এটি সালমান আল-ফার্সি মসজিদ থেকে ১৫ মিটার দক্ষিণ-পূর্বে অবস্থিত। এই তিনটি মসজিদ (আল-ফাতেহ মসজিদ, সালমান আল-ফারসি মসজিদ এবং আবু বকর আস-সিদ্দিক মসজিদ) ভেঙে ফেলে বৃহত্তর স্থান সহ একটি মসজিদে সংস্কার করা হয়।

### উমর বিন খাত্তাব মসজিদ

এটি আবু বক্কর আস-সিদ্দিক মসজিদ থেকে ১০ মিটার দক্ষিণে অবস্থিত। এই মসজিদটি উচ্চতর উচ্চতায় অবস্থিত এবং এর চেহারাটি আল-ফাতেহ মসজিদের অনুরূপ, সুতরাং এটি বিবেচনা করা হয় যে তারা একই সময়ে নির্মিত এবং পুনর্নির্মাণ করা হয়েছিল।

### সাদ বিন মু'আযদ মসজিদ

### আলি বিন আবি তালিব মসজিদ

ফতিমাহ আজ-জাহরা মসজিদের দক্ষিণে একটি ছোট পাহাড়ের উপর অবস্থিত। মসজিদটির দৈর্ঘ্য ৮.৫ মিটার এবং প্রস্থ ৬.৫ মিটার। এটি বর্ণনা করা হয়েছে যে আলী এখানে খন্দকের যুদ্ধে যোগ দিয়েছিলেন। মদিনার স্থানীয় সরকার মূল আকৃতি বজায় রেখে এই মসজিদটি সংস্কার করছে এবং ছোট বিল্ডিংয়ের সজ্জা হিসাবে এটির চারপাশে একটি বড় পার্ক তৈরি করছে।

### ফাতিমা আজ-জাহরা মসজিদ

এটি একটি ছোট মসজিদ যা অন্যদের সাথে সংযুক্ত, যার আয়তন ৪x৩ মিটার। এই মসজিদটি প্রথম সুলতান আব্দুল মোজিদের রাজত্বকালে হেজাজ ভিলায়েতের উসমানীয় যুগে নির্মিত হয়েছিল।

তথ্যসূত্র
---------

1. ↑  "جامع خادم الحرمين الشريفين للسنة النبوية المطهرة"। *alifta.net*। সংগ্রহের তারিখ ২০২২-০২-০২।
**শামসুদ্দীন আজিমি** (উর্দু: خواجه شمس الدين عظيمي; জন্ম ১৭ অক্টোবর ১৯২৭) একজন পাকিস্তানি আধ্যাত্মিক পণ্ডিত। তিনি আজিমিয়া সুফি তরীকার বর্তমান প্রধান। তিনি আধ্যাত্মিকতা বা মুরাকাবা বিষয়ক গ্রন্থকার এবং পাকিস্তানের করাচিতে মাসিক রুহানি ডাইজেস্টের প্রধান সম্পাদক। তাছাড়া তিনি বিশ্বব্যাপী তিপ্পান্নটি মুরাকাবা হলের ভিত্তিপ্রস্তর স্থাপনকারী।

প্রাথমিক জীবন
-------------

### পরিবার

শামসুদ্দীনের বাবা ছিলেন আনিস আহমেদ আনসারি এবং মা ছিলেন উমাত-উর-রহমান। তিনি আবু আইয়ুব আল-আনসারির বংশধর ছিলেন, যিনি মুহাম্মদের মদিনায় অভিবাসনের সময় ইসলামি নবী মুহাম্মদের ঘনিষ্ঠ সঙ্গী ছিলেন।

### শিক্ষা

১৯৭৯ সাল থেকে কালান্দার বাবা আউলিয়ার মারা যাওয়ার আগ পর্যন্ত আজিমি ষোল বছর তার আধ্যাত্মিক শিক্ষক কালান্দার বাবা আউলিয়ার নিকট অবস্থান করেন এবং তার সেবা করেন। এই সময়কালে আউলিয়া আজিমিকে তার আধ্যাত্মিক জ্ঞান দান করার জন্য উপযুক্ত করে তুলেছিলেন।

এই আধ্যাত্মিক শিক্ষক মারা যাবার পূর্বে শামসুদ্দীন আজিমির কপালে তিনবার ফুঁ দিয়ে উচ্চারণ করেছিলেন "তোমাকে আমার জায়গা নিতে হবে এবং আমার পরে আমার সিলসিলা (সুফি তরীকার পরম্পরা) চলমান রাখতে হবে... যাদের সৎ লক্ষ্য থাকে তারা সৎ ভাবে কাজ করে"। 

শামসুদ্দীন আজিমি তার আধ্যাত্মিক গুরুর পরামর্শ অনুযায়ী কাজ করেছিলেন এবং বিশ্বব্যাপী তার লক্ষ্যকে প্রচার করেছিলেন। এর ফলে, আজিমিয়া সুফি আদেশ এখন বিশ্বজুড়ে একটি সুপরিচিত এবং সম্মানিত সিলসিলা।

রচনাবলী
-------

* *প্যারাসাইকোলজির উপর বক্তৃতা* (১৯৯৪)

* *মুরাকাবা: সুফি ধ্যানের শিল্প ও বিজ্ঞান* (২০০৫)

* *সুফি গুরুর অন্তর্দৃষ্টির দিকে যাত্রা* (২০০৯)

* *কালার থেরাপি* (২০০৯)

* *আধ্যাত্মিক প্রার্থনা* (২০০৯)

* *বাবা আউলিয়ার জীবনকাল: বিশ শতকের আধ্যাত্মিক নেতা* (২০১০)

* *মুহাম্মদ: নবীর জীবন এবং তার অলৌকিক ঘটনাবলীর বৈজ্ঞানিক ব্যাখ্যা* (২০১১)

* *মুহাম্মদ (সাঃ): আল্লাহর নবী*

তথ্যসূত্র
---------

1. ↑  আজিমি, খাজা শামসুদ্দীন। আধ্যাত্মিক প্রার্থনা।
2. ↑  "Khwaja Shamsuddin Azeemi"। ১৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।
3. 1 2  "Khawaja Shamsuddin Azeemi"। *web.archive.org*। ২০১৫-০৪-০৪। Archived from the original on ২০১৫-০৪-০৪। সংগ্রহের তারিখ ২০২১-০৪-১৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------

* মাসিক ক্যালেন্ডার শাহুর
* "Books Authored"। *iSeek* (ইংরেজি ভাষায়)। সংগ্রহের তারিখ ২০২১-০৪-১৪।